[pic] | EUROOPA KOMISJON |

Brüssel 8.3.2010

KOM(2010)65 lõplik

2010/0041 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta

2010/0041 (COD)

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta

(EMPs kohaldatav tekst)

SELETUSKIRI

ETTEPANEKU TAUST |

Ettepaneku põhjused ja eesmärgid Käesoleva Euroopa Parlamendi ja nõukogu määruse ettepaneku eesmärk on muuta direktiivi 2009/42/EÜ, et teha kohustuslikuks kaubaliikide kaupa andmete kogumine mereveostatistika jaoks. Kaubaliikide kaupa tuleb andmeid koguda Euroopa maantee-,[1] raudtee-[2] ja siseveetranspordi[3] statistika jaoks. Euroopa statistilisi andmeid kõikide transpordiliikide kohta tuleks koguda vastavalt ühistele põhimõtetele ja normidele, et transpordiliigid oleksid võimalikult hästi võrreldavad. Kõikehõlmava ja ühetaolise statistika olemasolu kaubaliikide kaupa kõigi transpordiliikide kohta looks eelkõige üldise raamistiku, mis aitaks toetada ja jälgida kombineeritud transporti edendavat poliitikat, st võimaluse optimaalselt kombineerida eri transpordiliigid ühes transpordiahelas ning kaasajastada kaubatranspordi logistika[4]. |

Üldine taust Euroopa tasandil on tehtud kaupade ja reisijate merevedu käsitlevaid statistilisi aruandeid reguleerivate Euroopa õigusaktide alusel kogutud andmete ning avaldamispõhimõtete tehniline analüüs, et esitada ettepanekuid võimalike tehniliste lahenduste kohta, millega võiks muuta statistika koostamiseks vajalikud tegevused võimalikult lihtsaks, hoides lõpliku väljundi vastavuses kasutajate praeguste ja prognoositavate vajadustega. Kõnealuse analüüsi käigus võeti arvesse võimalust tõhustada kaupade ja reisijate merevedu käsitlevatele statistilistele aruannetele suunatavate ressursside kasutamist, koondades tegevused valdkondadele, mida kasutajad on pidanud olulisemaks (statistika kaupade kohta) muudest valdkondadest (statistika reisijate ja laevaliikluse kohta). Analüüsi tulemusel lihtsustas komisjon hiljuti[5] nii Euroopa suurimate sadamate reisijateveo kui ka Euroopa suurimate sadamate laevaliikluse statistikat. Tehnilise analüüsi ühes osas käsitleti kaubaliikide kaupa andmete kogumise (andmekogum B1) kohustuslikuks muutmise võimalikkust ja tingimusi. Vastavalt Euroopa Parlamendi ja nõukogu direktiivi 2009/42/EÜ (kaupade ja reisijate merevedu käsitlevate statistiliste aruannete kohta)[6] VIII lisa teisele lõigule teeb andmekogumi B1 (andmed mereveo kohta Euroopa suurimates sadamates sadama, lasti-, kaubaliigi ja ühendustee järgi) kogumise tingimuste kohta komisjoni ettepanekul otsuse nõukogu, võttes arvesse 8. detsembri 1995. aasta direktiivi 95/64/EÜ (kaupade ja reisijate merevedu käsitlevate statistiliste aruannete kohta)[7] artiklis 10 sätestatud kolmeaastasel üleminekuperioodil tehtud prooviuuringu tulemusi ning nende andmete kogumise teostatavust ja kulutusi liikmesriikide ja vastajate jaoks. Vastavalt komisjoni aruandele nõukogule ja Euroopa Parlamendile nõukogu direktiivi 95/64/EÜ (kaupade ja reisijate merevedu käsitlevate statistiliste aruannete kohta) kohaselt tehtud tööst saadud kogemuste kohta[8] osutus üksikasjaliku teabe kogumine puist- ja poolpuistlasti puhul teostatavaks ja kulude poolest mõistlikuks; peamised raskused tekkisid siiski nende andmete kogumisel konteinervedude ning veeremiliikluse kohta; oli mõistlik kaaluda võimalust laiendada direktiivi 95/46/EÜ teistele artikli 10 lõike 2 punktis a nimetatud teabeelementidele alles siis, kui praeguste muutujate kogumisel on saadud rohkem kogemusi ning praegune süsteem on hästi välja kujunenud; kauba kohta teabe kogumisel tuleks arvesse võtta klassifikaatoris NST/R (transpordistatistika standardne kaupade klassifikaator/muudetud, 1967) tehtavaid võimalikke muudatusi. Praeguse kogumissüsteemi toimimine on hästi välja kujunenud, kaasa arvatud komisjoni 4. märtsi 2005. aasta otsusega 2005/366[9] tehtud muudatuste rakendamine ning süsteemi geograafiline laiendamine Euroopa Liidu laienemise tõttu aastatel 2004[10] ja 2007[11]. Suur osa Eurostatile direktiivi kohaselt andmeid esitavatest liikmesriikidest on korrapäraselt ja vabatahtlikult esitanud Eurostatile andmekogumi B1 vastavalt klassifikaatorile NST/R. Peamised eespool viidatud aruandes nimetatud probleemid seoses andmete koondamisega kaubaliikide kaupa vastavalt klassifikaatorile NST/R[12] lahendati NST 2007 (transpordistatistika standardne kaupade klassifikaator, 2007) kehtestamisega kaupade mere-, maantee-, raudtee- ja siseveetranspordi ühtse klassifikaatorina, mida kohaldatakse alates 2008. vaatlusaastast 2008. aasta andmete suhtes[13]. Liikmesriikides, kus juba kogutakse andmekogumit B1, tuleb pädevates riiklikes statistikaasutustes juba olemas olev teave andmete koondamise tõttu vastavalt klassifikaatorile NST 2007 vastajatele lisakoormust tekitamata ümber klassifitseerida, järgides sama lähenemisviisi kui maantee-, raudtee- ja siseveetranspordi statistika puhul; teistes liikmesriikides peaks väga väheste eranditega olema võimalik koostada andmekogum B1, kasutades pädevates riiklikes statistikaasutustes juba olemas olevat teavet. Andmekogumi B1 kogumine ei tekita vastajatele enamasti mingisugust täiendavat koormust. Samuti lepiti kokku, et komisjonile (Eurostat) andmekogumi B1 esitamise kohustuse kehtestamine alates 2011. aastast annaks liikmesriikidele piisavalt aega, mille jooksul võiks vabatatlikult kogutud andmeid kasutada vajalike katsete ja kohanduste tegemiseks. |

Ettepaneku valdkonnas kehtivad õigusnormid Kehtivates õigusaktides on normid juba olemas (direktiivi 2009/42/EÜ VIII lisa andmekogum B1); andmeid kogutakse siiski vabatahtlikult. |

KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

2006. aasta alguses loodi mereveostatistika töökond, et viia kaupade ja reisijate merevedu käsitlevaid statistilisi aruandeid reguleerivate Euroopa õigusaktide alusel läbi senise andmete kogumis- ja avaldamispoliitika tehniline analüüs. Töökond koosneb järgmiste organisatsioonide esindajatest (andmete tootjad, kasutajad ja mereveo eksperdid): pädevad riiklikud statistikaasutused (riiklikud statistikainstituudid, riiklikud merendusasutused, transpordiministeeriumid); komisjoni talitused; Euroopa Meresõiduohutuse Amet; ettevõtjad (Euroopa Meresadamate Organisatsioon – ESPO, Euroopa Ühenduse Reederite Ühing – ECSA). Töökonna töö ettevalmistamiseks ja sellele sisendandmete tagamiseks saatis Eurostat 2006. aastal spetsiifilise küsimustiku mereveostatistika kasutajatele komisjonis, nimelt transpordi ja energeetika, konkurentsi, keskkonna, kalanduse ja merenduse, õigus-, vabadus- ja turvalisusküsimuste ning maksunduse ja tolliliidu peadirektoraatidele. Töökonna ettepanekuid arutasid seejärel Euroopa Statistikasüsteemi normide raamistikus mereveostatistika töörühm ja transpordistatistika kooskõlastuskomitee. Käesoleva Euroopa Parlamendi ja nõukogu määruse ettepaneku üle peeti pingelisi läbirääkimisi huvitatud isikute vahel ning ettepanek on osa komisjoni õigusaktide lihtsustamise ja parema õigusloome poliitilise lähenemisviisiga[14] kooskõlas olevast üldisest seadusandlike algatuste pakmest, mis hõlmab järgmisi akte: komisjoni 7. novembri 2007. aasta määrus (EÜ) nr 1304/2007,[15] millega kehtestati kõigis asjaomastes transpordiliikides veetava kauba suhtes klassifikaator NST 2007; eelnõu: komisjoni otsus nr …/…/EL (millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta), millega lihtsustatakse reisijateveo ning laevaliikluse statistikat. Samuti on varasemad õigusaktid läbinud põhiõigusakti ümbersõnastamise[16] ja rakendusaktide kodifitseerimise[17] protsessi. |

Eksperdiarvamuste kogumine ja kasutamine |

Kõik mereveostatistika töökonnas ja mereveostatistika töörühmas osalenud olid eksperdid, kellel on teadmised olemasolevatest õigusaktidest, mereveostatistika kogumise ja koostamise riiklikest süsteemidest ning uutest suundumustest mereveostatistika arengus. |

Mõjude ja järelduste analüüs Variant 1: (senised õigusaktid säilitatakse) – sel juhul ei oleks võimalik tagada merevedu käsitlevate statistiliste andmete täielikku ja pidevat esitamist kaubaliikide kaupa. Variant 2: (seniseid õigusakte muudetakse) – sel juhul oleks võimalik tagada merevedu käsitlevate statistiliste andmete täielik ja pidev esitamine kaubaliikide kaupa. Kõikehõlmav ja ühetaoline statistika kaubaliikide kaupa kõigi transpordiliikide kohta looks üldise raamistiku, mis aitaks toetada ja jälgida kombineeritud transporti edendavat poliitikat, st võimaluse optimaalselt kombineerida eri transpordiliigid ühes transpordiahelas ning kaasajastada kaubatranspordi logistika. Üldisemalt kohandaks kavandatud muudatus koos teiste seadusandlike algatustega statistika väljundid kasutajate praeguste ja prognoositavate vajadustega. Nagu käesoleva seletuskirja esimeses osas selgitatud, analüüsisid mereveostatistika töökond, mereveostatistika töörühm (kus on esindatud kõik asjaomaste andmete kogumise eest vastutavad riiklikud statistikaasutused) ja transpordistatistika kooskõlastuskomitee käesoleva ettepaneku mõju vastajate koormusele: andmekogumi B1 kogumine ei tekita vastajatele enamasti mingisugust täiendavat koormust. |

ETTEPANEKU ÕIGUSLIK KÜLG |

Kavandatud meetmete kokkuvõte Määruse eesmärk on tagada merevedu käsitlevate statistiliste andmete täielik ja pidev esitamine kaubaliikide kaupa, nii et need oleksid kooskõlas ja ühtlustatud teiste asjakohaste transpordiliikide kohta juba kättesaadava statistikaga. |

Õiguslik alus Euroopa statistika õiguslik alus on sätestatud Euroopa Liidu toimimise lepingu artiklis 338. euroopa Parlament ja nõukogu võtavad vastavalt seadusandlikule tavamenetlusele meetmeid statistika koostamiseks, kui see on Euroopa Liidu tegevuseks vajalik. Nimetatud artikliga kehtestatakse Euroopa statistika koostamisega seotud nõuded, ja selles on sätestatud, et statistilised andmed peavad vastama erapooletuse, usaldatavuse, objektiivsuse, teadusliku sõltumatuse, tasuvuse ja statistilise konfidentsiaalsuse nõuetele. |

Subsidiaarsuse põhimõte Subsidiaarsuse põhimõtet kohaldatakse juhul, kui ettepanek ei kuulu Euroopa Liidu ainupädevusse. |

Liikmesriigid ei suuda andmete vabatahtliku kogumise kaudu piisaval määral saavutada käesoleva ettepaneku eesmärki, st kehtestada ühtset raamistikku mereteedel transporditavat kaupa käsitleva Euroopa statistika süstemaatiliseks koostamiseks, kasutades samasugust kaubaliikide kaupa klassifitseerimist kui muu asjakohase transpordistatistika puhul. |

Eesmärk on Euroopa tasandil paremini saavutatav Euroopa õigusakti alusel, sest üksnes komisjon saab kooskõlastada statistilise teabe vajalikku ühtlustamist Euroopa tasandil, samas kui merevedu käsitlevate andmete kogumist ning võrreldava statistika koostamist saavad korraldada liikmesriigid. Euroopa Liit võib seepärast võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. |

Seepärast on ettepanek kooskõlas subsidiaarsuse põhimõttega. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Vastavalt proportsionaalsuse põhimõttele esitab kõnealune määrus vaid miinimumnõuded ega reguleeri rohkem, kui on vaja nimetatud eesmärgi saavutamiseks. Käesolevas määruses ei sätestata liikmesriikide andmekogumise mehhanisme, vaid Euroopa õigusaktiga määratakse üksnes kindlaks andmed, mida tuleb esitada, et tagada ühtne struktuur ja ajastus. |

Õigusakti valik |

Kavandatud õigusakt(id): Euroopa Parlamendi ja nõukogu määrus. |

MÕJU EELARVELE |

Andmete kogumine ei mõjuta Euroopa Liidu eelarvet. |

TÄIENDAV TEAVE |

Kavandatud õigusakt käsitleb EMPga seotud küsimust ja peaks seetõttu laienema Euroopa Majanduspiirkonnale. |

Ettepanek:

EUROOPA PARLAMENDI JA NÕUKOGU MÄÄRUS,

millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 338 lõiget 1,

võttes arvesse komisjoni ettepanekut,

pärast ettepaneku edastamist liikmesriikide parlamentidele,

toimides seadusandliku tavamenetluse kohaselt

ning arvestades järgmist:

1. Vastavalt Euroopa Parlamendi ja nõukogu direktiivi 2009/42/EÜ (kaupade ja reisijate merevedu käsitlevate statistiliste aruannete kohta)[18] VIII lisa teisele lõigule teeb andmekogumi B1 (andmed mereveo kohta Euroopa suurimates sadamates sadama, lasti-, kaubaliigi ja ühendustee järgi) kogumise tingimuste kohta komisjoni ettepanekul otsuse nõukogu, võttes arvesse nõukogu 8. detsembri 1995. aasta direktiivi 95/64/EÜ (kaupade ja reisijate merevedu käsitlevate statistiliste aruannete kohta)[19] artiklis 10 sätestatud kolmeaastasel üleminekuperioodil tehtud prooviuuringu tulemusi.

2. Vastavalt komisjoni aruandele nõukogule ja Euroopa Parlamendile direktiivi 95/64/EÜ kohaselt tehtud tööst saadud kogemuse kohta[20] osutus üksikasjaliku teabe kogumine puist- ja poolpuistlasti puhul teostatavaks ja kulude poolest mõistlikuks; peamised raskused tekkisid siiski nende andmete kogumisel konteinervedude ja veeremiliikluse kohta. Oli kohane kaaluda direktiivi 95/64/EÜ reguleerimisala laiendamist teistele artikli 10 lõike 2 punktis a nimetatud teabeelementidele alles siis, kui praeguste muutujate kogumisel on saadud rohkem kogemusi ning praegune süsteem on hästi välja kujunenud. Kaupa käsitleva teabe kogumisel tuleks arvesse võtta klassifikaatoris NST/R (transpordistatistika standardne kaupade klassifikaator/muudetud, 1967) tehtavaid võimalikke muudatusi.

3. Praeguse kogumissüsteemi toimimine on hästi välja kujunenud, kaasa arvatud komisjoni 4. märtsi 2005. aasta otsusega 2005/366 (millega rakendatakse nõukogu direktiivi 95/64/EÜ kaupade ja reisijate merevedu käsitlevate statistiliste aruannete kohta ja muudetakse selle lisasid)[21] tehtud muudatuste rakendamine ning süsteemi geograafiline laiendamine Euroopa Liidu laienemise tõttu aastatel 2004 ja 2007.

4. Paljud Eurostatile direktiivi 95/64/EÜ kohaselt andmeid esitavad liikmesriigid on korrapäraselt ja vabatahtlikult esitanud Eurostatile andmekogumi B1 vastavalt klassifikaatorile NST/R.

5. Komisjoni 7. novembri 2007. aasta määrusega (EÜ) nr 1304/2007 (millega muudetakse nõukogu direktiivi 95/64/EÜ, nõukogu määrust (EÜ) nr 1172/98 ning Euroopa Parlamendi ja nõukogu määrusi (EÜ) nr 91/2003 ja (EÜ) nr 1365/2006 seoses teataval viisil transporditud kaupade ühtse klassifikaatori NST 2007 kehtestamisega)[22] kehtestati NST 2007 (transpordistatistika standardne kaupade klassifikaator, 2007) merel, maanteedel, raudteedel ja siseveeteedel transporditavate kaupade ühtse klassifikaatorina. Kõnealust klassifikaatorit kohaldatakse alates 2008. vaatlusaastast 2008. aasta andmete suhtes. Peamised probleemid andmete koostamisel kaubaliikide kaupa vastavalt klassifikaatorile NST/R, mida nimetatakse põhjenduses 2 viidatud aruandes, lahendati NST 2007 kehtestamisega. Seetõttu ei tekita andmekogumi B1 kogumine vastajatele enamasti mingisugust täiendavat koormust.

6. Andmete kogumine kaubaliikide kaupa on maantee-,[23] raudtee-[24] ja siseveetransporti[25] käsitleva Euroopa statistika puhul kohustuslik, meretranspordi puhul aga vabatahtlik. Euroopa statistilisi andmeid kõikide transpordiliikide kohta tuleks koguda vastavalt ühistele põhimõtetele ja normidele, et transpordiliigid oleksid võimalikult hästi võrreldavad.

7. Komisjonile (Eurostat) andmekogumi B1 esitamise kohustuse kehtestamine alates 2011. aastast annab liikmesriikidele piisavalt aega, mille jooksul võiks vabatahtlikult kogutud andmeid kasutada vajalike katsete ja kohanduste tegemiseks.

8. Seetõttu tuleks direktiivi 2009/42/EÜ vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Direktiivi 2009/42/EÜ VIII lisa teine lõik jäetakse välja.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas .

Käesolevat määrust kohaldatakse alates 2011. vaatlusaastast 2011. aasta andmete suhtes.

Käesolev määrus on tervikuna siduv ja vahetult kohaldatav kõigis liikmesriikides.

Brüssel,

Euroopa Parlamendi nimel Nõukogu nimel

President eesistuja

[1] Nõukogu määrus (EÜ) nr 1172/98, 25. mai 1998, kaupade autovedu käsitlevate statistiliste aruannete kohta (EÜT L 163, 6.6.1998, lk 1).

[2] Euroopa Parlamendi ja nõukogu määrus (EÜ) nr 91/2003, 16. detsember 2002, raudteeveo statistika kohta (EÜT L 14, 21.1.2003, lk 1).

[3] Euroopa Parlamendi ja nõukogu määrus (EÜ) nr 1365/2006, 6. september 2006, kaupade siseveetranspordi statistika kohta (ELT L 264, 25.9.2006, lk 1).

[4] Komisjoni teatis nõukogule ja Euroopa Parlamendile „Liikumisvõimeline Euroopa – Jätkusuutlik liikuvus meie mandril. Euroopa Komisjoni 2001. aasta transpordipoliitika valge raamatu vahekokkuvõte”, KOM(2006) 314 (lõplik), 22.6.2006.

[5] Komisjoni otsus nr .../.../EÜ, [kuupäev], millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta, ELT ….

[6] ELT L 141, 6.6.2009, lk 29.

[7] EÜT L 320, 30.12.1995, lk 25. Direktiiv 95/64/EÜ tühistati direktiiviga 2009/42/EÜ.

[8] KOM (2001) 93, 20.2.2001.

[9] ELT L 123, 17.5.2005, lk 1.

[10] Akt Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta (ELT L 236, 23.9.2003, lk 573).

[11] Komisjoni määrus (EÜ) nr 1792/2006, 23. oktoober 2006, millega kohandatakse teatavaid määrusi ja otsuseid kaupade vaba liikumise, isikute vaba liikumise, konkurentsipoliitika, põllumajanduse (veterinaar- ja fütosanitaarõigusaktid), kalanduse, transpordipoliitika, maksustamise, statistika, sotsiaalpoliitika ja tööhõive, keskkonna, tolliliidu ning välissuhete valdkonnas seoses Bulgaaria ja Rumeenia ühinemisega (ELT L 362, 20.12.2006, lk 53).

[12] Direktiivi III lisa.

[13] Komisjoni 7. novembri 2007. aasta määrus (EÜ) nr 1304/2007 (ELT L 290, 8.11.2007, lk 14).

[14] KOM(2006) 689; KOM(2006) 693; KOM(2007) 23; KOM(2008) 35; KOM(2009) 28.

[15] ELT L 290, 8.11.2007, lk 14.

[16] Euroopa Parlamendi ja nõukogu 6. mai 2009. aasta direktiiv 2009/42/EÜ (ELT L 141, 6.6.2009, lk 29).

[17] Komisjoni 29. oktoobri 2008. aasta otsus 2008/861/EÜ (ELT L 306, 15.11.2008, lk 66).

[18] ELT L 141, 6.6.2009, lk 29.

[19] EÜT L 320, 30.12.1995, lk 25. Direktiiv 95/64/EÜ tühistati direktiiviga 2009/42/EÜ.

[20] KOM (2001) 93, 20.2.2001.

[21] ELT L 123, 17.5.2005, lk 1.

[22] ELT L 290, 8.11.2007, lk 14.

[23] Nõukogu määrus (EÜ) nr 1172/98, 25. mai 1998, kaupade autovedu käsitlevate statistiliste aruannete kohta (EÜT L 163, 6.6.1998, lk 1).

[24] Euroopa Parlamendi ja nõukogu määrus (EÜ) nr 91/2003, 16. detsember 2002, raudteeveo statistika kohta (EÜT L 14, 21.1.2003, lk 1).

[25] Euroopa Parlamendi ja nõukogu määrus (EÜ) nr 1365/2006, 6. september 2006, kaupade siseveetranspordi statistika kohta (ELT L 264, 25.9.2006, lk 1).